Erik Karlstrøm i North Energy. Foto: Kai Erik Bull

En samisk sjaman uttalte rundt årsskiftet at den neste brønnen oljeselskapet North Energy borer, skulle være et funn, fortalte administrerende direktør Erik Karlstrøm til Altaposten.

Dette skal ha ført til hamstring av aksjer blant investorer fra Kautokeinoområdet.

– Det er veldig rart. Etter at en sjaman for en måneds tid siden spådde at vi vil gjøre et stort funn, har flere samiske investorer kjøpt aksjer hos oss, sa Karlstrøm.

En måned senere staret North Energy, Det norske oljeselskap og Dana Petroleum boringen på Storebjørn-feltet i Nordsjøen.

I går viste det seg at brønnen er tørr.

Sjamanismen er en verdensomspennende åndelig praksis. Foto: Erling Kjærnes / Scanpix

Også meglerhusene Carnegie, Nordea og Pareto delte Karlstrøms sjamanens syn på markedet.

Erik Karlstrøm sier til Finansavisen at han imidlertid ikke ønsker å fortvile, selv om North Energy nå har boret den tredje tørre brønnen på rad.

- Vi er letefolk, så selvfølgelig er vi skuffet, men dette var det mest sannsynlige utfallet, sier han.

Hittil i år har North Energy-aksjen falt 15,88 prosent på Oslo Axes. De siste tolv månedene er ned 72,50 prosent, skriver Hegnar.